ประชุมวิฯ IFEC ส่อเค้าวุ่น “ศิริวัฒน์แซนด์วิช” ออกโรงเรียกสิทธิแทนรายย่อย
ประชุมวิฯ IFEC ส่อเค้าวุ่น "ศิริวัฒน์แซนด์วิช" ออกโรงเรียกสิทธิแทนรายย่อย
25 ม.ค. 2560

ผู้สื่อข่าวรายงานจากสโมสรทหารบก วิภาวดีฯ ว่า การประชุมวิสามัญผู้ถือหุ้น ครั้งที่ 1/2560 บริษัท อินเตอร์ ฟาร์อีสท์ เอ็นเนอร์ยี่ คอร์ปอเรชั่น จำกัด (มหาชน) หรือ IFEC ซึ่งมีขึ้นในวันนี้ (25 ม.ค.) เริ่มมีเหตุการณ์ความไม่สงบเกิดขึ้น หลัง “นักร้องประจำตลาดทุน” หรือ นายศิริวัฒน์ วรเวทวุฒิคุณ หรือในวงการตลาดทุนเรียกกันว่า “ศิริวัฒน์แซนด์วิช” หรือ ได้ลุกขึ้นมาประท้วง กรณีมีบุคคลซึ่งไม่ได้เป็นคณะกรรมการบริษัทขึ้นเวทีในการประชุมดังกล่าว โดยนายศิริวัฒน์ อ้างว่า เป็นการปกป้องสิทธิผู้ถือหุ้นรายย่อยเนื่องจากตนก็ยังเป็นถือหุ้น IFEC ในราคา 3 บาทกว่านั่นเอง
ทั้งนี้ หากมีความคืบหน้าประการใด ทีมงาน “ข่าวหุ้นธุรกิจออนไลน์” จะรายงานให้ทราบต่อไป